Un 47% dels paterners parlen la llengua valenciana
22/01/2015

# Un 47% dels paterners parlen la llengua valenciana

[![Ayuntamiento](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

22.01.2015

L’Ajuntament reforçarà actuacions com els cursos de valencià per a desempleats, Fira del Valencià o el Dia del Llibre en Valencià

El 47% dels veïns de Paterna parla valencià i un altre 40% declara entendre-ho sense problemes, per només un 13% que afirma no parlar-ho ni entendre-ho. Estes són les principals dades d’una enquesta realitzada a 600 veïns per l’Agència de Promoció del Valencià de l’Ajuntament de Paterna. La mostra s’ha pres en tots els barris de Paterna, utilitzant per a això els centres socials i biblioteques, però també a peu de carrer. Es tracta de la primera enquesta d’este tipus desenrotllada per l’Ajuntament amb l’objectiu de conéixer el nivell de coneixement d’aquesta llengua.

Del total d’enquestats, el 14% parla valencià a casa amb la seua parella (31% dels que declaren parlar valencià), mentres que el 22,5% ho parla amb els seus fills, la qual cosa suposa el 47% dels que saben utilitzar aquesta llengua. Pel que fa a l’obtenció de certificats oficials de valencià, el 2% afirma poder acreditar l’Oral, un 15% l’elemental, un 11% el mitjà, i un 10% el superior.

La tinenta d'alcalde de l’àrea, Sara Álvaro, ha indicat que des de l’Agència de Promoció del Valencià s’ha considerat oportú realitzar esta enquesta a fi de conéixer la realitat de l’ús de la llengua valenciana en el municipi. La regidora ha destacat que “en 2014 es va realitzar el primer curs de valencià per a veïns, així com la celebració del ‘Dia del Llibre en Valencià’ o la primera edició de la Fira del Valencià, en la qual van participar més d’una desena de col•lectius; actuacions que es van a continuar reforçant en els pròxims mesos”.